Les Biblioteques Municipals tanquen setembre amb el Mercat del Bescanvi i el Club de Lectura
2025-07-24

Després d’un intens mes d’activitats de foment de la lectura, les Biblioteques Municipals de Burjassot acomiaden setembre amb la celebració d’una nova edició del Mercat del Bescanvi de Llibres i una nova sessió del Club de Lectura.

Com cada últim dijous de mes, el 28 de setembre, tornarà el Mercat del Bescanvi de Llibres a la planta baixa de la Casa de Cultura. Aquesta activitat és una de les més sol·licitades i que major nombre de persones acull cada mes ja que es dona l’oportunitat a la ciutadania de canviar els llibres que ja s’han llegit per uns altres que encara no han sigut descoberts. El Mercat del Bescanvi estarà obert de 17.00 a 19.00 hores.

D’altra banda, també torna el Club de Lectura de la Biblioteca d’Adults i la próxima sessió serà el divendres 29 de setembre, la qyal estarà dedicada a la novel·la històrica Nadie lo sabe, de Tony Gratacós. L’activitat començarà a les 19.00 hores, a la Casa de Cultura.

Nadie lo sabe narra una aventura única que submergeix al lector en una de les èpoques més esplendoroses i fascinants de la història d’Espanya i que amaga un emocionant secret que ha tardat cinc-cents anys a eixir a la llum.